EkBass/fiwiki-20250220-pages-articles huggingface dataset:
Vastine

Vastine eli vastaus tarkoittaa Suomen prosessioikeudessa vastaajan antamaa selitystä häntä vastaan tuomioistuimessa nostetun kanteen vuoksi. Vastaajan pitää vastineessaan ilmoittaa, myöntääkö hän kanteen oikeaksi vai vastustaako hän sitä. Vastineessa vastaaja voi esittää myös vaatimuksensa oikeudenkäyntikuluista.Otavan iso tietosanakirja. Otava 1960–1966. Vastaukseen voi sisältyä asiaväite, prosessiväite tai tunnustaminen. Asiaväitteitä ovat näyttöväite, oikeusväite ja vastatosiseikka. Asiaväitteen esittämällä vastaaja pyrkii siihen, että tuomioistuin hylkäisi kanteen. Prosessiväitteen tekemisellä hän pyrkii estämään tuomioistuinta ottamasta kannetta lainkaan tutkittavakseen.Vuorenpää, Mikko: Prosessioikeuden perusteet, s. 103–105. Helsinki: Talentum, 2009. ISBN 978-952-14-1447-3. Tunnustamisella vastaaja tunnustaa jonkun kantajan esittämän oikeustosiseikan eli toisin sanoen myöntää, että kantajan esittämä kannetta tukeva väite pitää paikkansa.Vuorenpää 2009, s. 90. Alioikeudessa vastaus annetaan kirjallisesti tai harvemmin suullisesti. Hovioikeudessa ja korkeimmassa oikeudessa vastine annetaan kirjallisena vastinekirjelmänä.Uusi tietosanakirja, Tietosanakirja oy 1960–1966. Vastineen antaminen ei ole pakollista, mutta mielipiteensä lausumatta jättäminen voi aikaansaada vastaajalle epäedullisen tuomion.Encyclopædia iuridica Fennica, Suomalainen lakimiesyhdistys 1994–1999, ISBN 951-855-135-9, osa IV palsta 830. Oikeudenkäymiskaari käyttää vastineen sijasta sanaa vastaus.Laki oikeudenkäymiskaaren muuttamisesta, 1052/1991, ja laki oikeudenkäymiskaaren muuttamisesta, 768/2002. Sanaa vastine voidaankin pitää hieman epätarkkana kielenkäyttönä, vaikka sana on yleisesti käytössä. Vastaajaa kehotetaan vastauksessaanOikeudenkäymiskaari 5 luku 9–10 § #ilmoittamaan myöntääkö vai vastustaako hän kannetta, #vastustaessaan kannetta esittämään sellaiset perusteet vastustamiselle, joilla on merkitystä asian ratkaisemisen kannalta, #ilmoittamaan mahdollisuuksien mukaan vastausta tukevat todisteet, #esittämään vaatimuksensa oikeudenkäyntikulujen korvaamisesta, #liittämään vastaukseen tarpeelliset asiakirjat ja kirjalliset todisteet, sekä #tekemään mahdollinen väitteensä siitä, ettei tuomioistuin voi ottaa asiaa tutkittavaksi. ==Lähteet== Luokka:Oikeudenkäynti Luokka:Prosessioikeus
Asiamies

Asiamies (, aiemmin: ) on henkilö, jonka päämies on valtuuttanut tekemään puolestaan jotakin, esimerkiksi tekemään jonkin oikeustoimen tai edustamaan päämiestä oikeudenkäynnissä tai viranomaisen luona. Asiamies ei ole työsuhteessa päämieheen. Asiamies tekee valtuutuksensa rajoissa valtuuttajan nimissä oikeustoimen, jonka perusteella valtuuttaja tulee oikeutetuksi ja velvoitetuksi kolmanteen henkilöön nähden. Asiamiehiä ovat esimerkiksi asianajaja, kauppaedustaja, huolitsija ja komissionsaaja. Virastoilla, säätiöillä ja yhdistyksillä on usein asiamies, joka edustaa niitä tuomioistuimessa tai virastossa. Oikeudenkäyntiasiamieheksi kutsutaan henkilöä, joka edustaa tai avustaa asianosaista tuomioistuimessa.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. Asiamiehen asema perustuu yleensä toimeksianto- tai asiamiessopimukseksi kutsuttuun sopimukseen, mutta se voi perustua myös muuhunkin sopimukseen kuten edustussopimukseen.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palsta 39. Jos henkilö, jonka kanssa asiamies tulee tekemään oikeustoimen, on tiedossa, päämies voi ilmoittaa tälle valtuutuksesta tiedonannolla. Valtuutus saa olla joko suullinen tai kirjallinen.Encyclopædia iuridica fennica, osa I palsta 973. Asiamiehen käyttö on luvallista riita- ja rikosjutuissa sekä hallintoasioissa, vaikka joissakin tapauksissa syytetyn on saavuttava myös itse oikeuteen. Vain asiamies, joka kuuluu Suomen Asianajajaliittoon, saa käyttää nimitystä asianajaja. ==Lähteet== == Aiheesta muualla == Luokka:Velvoiteoikeus
Bob Brookmeyer

Robert ”Bob” Brookmeyer (19. joulukuuta 1929 Kansas City, Missouri, Yhdysvallat – 15. joulukuuta 2011) oli yhdysvaltalainen jazzmuusikko. Hän oli venttiilipasuunisti ja pianisti sekä merkittävä sovittaja, säveltäjä ja pedagogi. ==Elämäkerta== Brookmeyer tuli julkisuuteen ollessaan Gerry Mulliganin kvartetin jäsen vuosina 1954–1957. Myöhemmin hän työskenteli Jimmy Giuffren kanssa, jonka jälkeen hän liittyi uudelleen Mulliganin yhtyeeseen Concert Jazz Bandiin. 1950-luvun loppupuolella hän muutti New Yorkiin työskennelläkseen freelance-muusikkona. 1960-luvulla hän toimi myös studiomuusikkona, johti kvintettiä yhdessä Clark Terryn kanssa ja työskenteli Thad Jones/Mel Lewis Big bandin kanssa. Vuonna 1980 orkesteri teki hänen teoksistaan ja sovituksistaan levyn, jonka kahdella raidalla soitti Clark Terry. Vietettyään jonkin aikaa Euroopassa Brookmeyer palasi takaisin Yhdysvaltoihin, jossa hän opetti jazzsävellystä New England Conservatory of Musicissa Bostonissa. Kesäkuussa 2005 Brookmeyer liittyi ArtistShare-palveluun ja aloitti projektin New Art Orchestran kanssa. Tuloksena oli yhtyeen kolmas levy Spirit Music, joka julkaistiin kesällä 2006 ja oli ehdokkaana Grammy- palkinnon saajaksi. ==Diskografia== * 1954: The Dual Role of Bob Brookmeyer (OJC) Jimmy Raneyn, Mel Lewisin ja Teddy Charlesin kanssa * 1954: Quintets (Vogue) * 1956: Brookmeyer (RCA) * 1957: Traditionalism Revisited (Blue Note) * 1964: Bob Brookmeyer and Friends (Columbia) * 1978: The Bob Brookmeyer Smal Band (DCC Jazz, ersch. 1999) * 1986: Oslo (Concord) * 1988: Back Again (Dragon) * 1991: Electricity (ACT) * 1993: Paris Suite (Challenge) * 1994: Old Friends (Storyville) * 1997: New Works / Celebration (Challenge) * 1998: Out Of This World (Koch) * 1998: Together (Challenge) * 1999: Madly Loving You (Challenge) * 2000: Holiday (Challenge) * 2004: Island (Artists House) == Lähteet == ==Aiheesta muualla== *Bob Brookmeyerin omat sivut *Record Company (Challenge Records International) *Interview with Bob Brookmeyer Luokka:Yhdysvaltalaiset jazzpianistit Luokka:Vuonna 1929 syntyneet Luokka:Vuonna 2011 kuolleet
Charles Dana Gibson

Charles Dana Gibson (14. syyskuuta 1867 Roxbury, Massachusetts – 23. joulukuuta 1944 New York) oli yhdysvaltalainen taiteilija ja kuvittaja, jonka tunnetuin luomus oli Gibson Girl, 1900-luvun alun kauniin ja itsenäisen amerikkalaisnaisen ihannoitu kuva. Gibson opiskeli taidetta vuoden New Yorkin Art Students’ Leaguessa ja alkoi sen jälkeen tehdä kuvituksia Life- viikkolehteen. Gibsonin eleganteista piirroksista tuli nopeasti erittäin suosittuja, ja Gibsonin keveää ja sulavalinjaista piirrostyyliä aletiin jäljitellä laajalti. Hänen tunnusmerkikseen muodostuneiden Gibson girl -naisten esikuvana toimi hänen vaimonsa. Gibson teki kuvituksia myös laajalevikkiseen Collier’s Weekly -aikakauslehteen ja oli aikansa parhaiten palkattu kuvittaja. Hän kuvitti lisäksi kirjoja. Gibson saavutti harvinaisen menestyksen erinomaisilla yhdysvaltalaisilla tyttötyypeillään, kuten "Gibson girls". Harjoitettuaan välillä muutamia vuosia muotokuvamaalausta hän jatkoi vuodesta 1906 kynällä ja tussilla piirtämistä. Hän loi taitavasti satiirisia kuvia aikansa amerikkalaisesta elämästä. Kokoelmina on ilmestynyt: The people of Dickens (1894), Drawings (1894), Pictures of people (1896) ja Gibson Calendar.Gibson, Charles Dana, Tietosanakirja. Osa 11. Täydennysosa. Palsta 311. Tietosanakirja-osakeyhtiö 1922 == Lähteet == ==Aiheesta muualla== Luokka:Yhdysvaltalaiset taiteilijat Luokka:Yhdysvaltalaiset kuvittajat Luokka:Muotokuvamaalarit Luokka:Vuonna 1867 syntyneet Luokka:Vuonna 1944 kuolleet
Jalkapallon naisten Euroopan-mestaruuskilpailut 1997

Vuoden 1997 jalkapallon naisten Euroopan-mestaruuskilpailut olivat seitsemännet UEFA:n järjestämät naisten EM-kisat. Ne pelattiin Norjassa ja Ruotsissa 29. kesäkuuta–12. heinäkuuta 1997. Kisat olivat ensimmäiset, joissa pelattiin varsinainen lopputurnaus. Lopputurnaukseen pääsi kahdeksan joukkuetta 33 karsijasta. == Alkulohkot == === Lohko A === === Lohko B === == Jatkopelit== === Välierät === === Loppuottelu === == Lähteet == * UEFA:n virallinen kisasivu * RSSSF:n sivut 1997 Euroopan-mestaruuskilpailut naisten Luokka:Norjan urheilutapahtumat Luokka:Ruotsin urheilutapahtumat Euroopan- mestaruuskilpailut 1997 naisten Euroopan-mestaruuskilpailut 1997 naisten
Ernst Roini

Ernst Ivar (E. I.) Roini (sukunimi aik. Idström; 17. syyskuuta 1857 Liminka – 1. toukokuuta 1905 Sortavala) oli suomalainen maanviljelijä, valtiopäivämies ja kirjailija. Hän käytti myös nimimerkkejä Alve, Ivar I. ja Iivar Roini. ==Henkilöhistoria== Roinin vanhemmat olivat kupariseppä Johan Henrik Idström ja Brita Elisabeth Tornberg ja puoliso vuodesta 1896 Ida Vilhelmina Moisio. Roini tuli ylioppilaaksi Kuopion Lyseosta 1878. Hän oli lehtimies, näytelmäkirjailija ja maanviljelijä Ruskealassa. Hän toimitti Matti Kurikan kanssa Viipurin Sanomat -lehteä 1890-luvun alussa. Roini oli Jyväskylän tomiokunnan edustaja talonpoikaissäädyssä valtiopäivillä 1891 ja siellä jäsen rautatievaliokunnassa. Seuraaville valtiopäiville 1894 hänet valittiin Kurkijoen tuomiokunnasta ja vaikka senaatti kumosi vaalituloksen, niin valitsijat valitsivat hänet uudestaan, mutta sääty totesi lopulta hänet äänin 48–8 epäoikeutetuksi olemaan säädyn jäsen.Ylioppilasmatrikkeli 1853–1899: Idström (Roini) Ernst Iivar Viitattu 6.1.2021. == Teoksia == * Valansa rikkojat, murhenäytelmä. 3-näytöksinen draama. 1883 == Lähteet == * Suomen kirjailijat-tietokanta * Pohjoissavolaisen kaunokirjallisuuden bibliografia : Ernst Roini ===Viitteet=== Luokka:Suomalaiset maanviljelijät Luokka:Suomalaiset näytelmäkirjailijat Luokka:Suomalaiset toimittajat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1857 syntyneet Luokka:Vuonna 1905 kuolleet
Carsten Jørgensen

Carsten Jørgensen (s. 25. lokakuuta 1970 Hillerød) on tanskalainen suunnistaja ja kestävyysjuoksija. Suunnistuksen MM-kilpailuissa 1995 Detmoldissa Jørgensen suunnisti normaalimatkan pronssia. Grimstadin MM-kilpailuissa 1997 hän suunnisti viestikultaa Torben Skovlystin, Chris Terkelsenin ja Allan Mogensenin kanssa. Maastojuoksun EM-kilpailuissa 1997 Oeirasissa Jørgensen voitti Euroopan-mestaruuden. 4\. huhtikuuta 1998 hän juoksi 10 000 metrillä uuden Tanskan ennätyksen 27.54,76. 27. syyskuuta 1998 puolimaratonin MM- kilpailuissa hän juoksi uuden Tanskan ennätyksen 1.01.55 sijoittuen 17:nneksi. Maastojuoksun MM-kilpailuissa Belfastissa 1999 hän sijoittui pitkällä matkalla 16:nneksi. Kestävyysjuoksussa Jørgensen edustaa seuratasolla Blovstrød Løverneä. Suunnistuksessa hän on edustanut muun muassa Farum Tisvilde OK:ta, OK Ravinenia, Tisvilde Hegn OK:ta ja Trollhättans SOK:ta. Jørgensenin valmentajana on toiminut Olli-Pekka Kärkkäinen. ==Lähteet== Luokka:Tanskalaiset kestävyysjuoksijat Luokka:Tanskalaiset maastojuoksijat Luokka:Tanskalaiset suunnistajat Luokka:Vuonna 1970 syntyneet Luokka:Elävät henkilöt
Jalkapallon naisten Euroopan-mestaruuskilpailut 1995

Vuoden 1995 jalkapallon naisten Euroopan-mestaruuskilpailut olivat kuudennet UEFA:n järjestämät naisten EM-kisat. Kisoissa ei pelattu varsinaista lopputurnausta vaan karsintalohkojen kahdeksan parasta joukkuetta pelasivat kaksiosaisilla otteluilla ratkaistut pudotuspelit. Finaali pelattiin yksiosaisena. Mestaruuden voitti Saksa. == Tulokset == === Pudotuspelit === {{Turnauspuu8 pronssiotteluton |||2||4 |||0||5 |||3||7 |||2||3 |||2||6 |||5||7 |||3||2 }} Loppuottelua lukuun ottamatta tulokset ovat kahden ottelun yhteistuloksia. === Loppuottelu === == Lähteet == * UEFA:n virallinen kisasivu * RSSSF:n sivut 1995 Euroopan-mestaruuskilpailut naisten Euroopan- mestaruuskilpailut 1995, naisten
Kansainvälinen yhteisö

Kansainvälinen yhteisö tarkoittaa valtioiden keskinäistä toimintaa. Nykyään se tapahtuu paljolti instituutioiden kautta, kuten sopimusten, Yhdistyneiden kansakuntien (YK), Kansainvälisen valuuttarahaston (IMF) ja Naton. Kyseessä on poliittisessa keskustelussa ja tiedostusvälineissä käytettävä nimitys, jolla ei kuitenkaan ole vakiintunutta merkitystä. Se vastaa usein nimityksiä länsimaat tai kylmän sodan aikainen vapaa maailma. Joskus sillä voidaan tarkoittaa jotain kansainvälisiä järjestöjä (esimerkiksi YK:ta, jossa ovat mukana lähes kaikki maailman valtiot). Termiä käytetään usein retorisesti, kun halutaan esittää jonkin maan politiikan poikkeavan muiden maiden – niin sanotun kansainvälisen yhteisön – politiikasta. YK:ssa joka valtiolla on yksi ääni. IMF:ssä äänet jaetaan maksujen mukaan. Jos Afrikan maille annettaisiin sama valta kansainvälisissä yhteisöissä kuin länsimaille, olisi politiikan professorin mukaan vaikea enää saada tarpeeksi tukea seksuaalivähemmistöjen ja naisten oikeuksille. == Lähteet == Luokka:Kansainvälinen politiikka Luokka:Kansainvälinen oikeus
Jalkapallon naisten Euroopan-mestaruuskilpailut 1993

Vuoden 1993 jalkapallon naisten Euroopan-mestaruuskilpailut olivat viidennet UEFA:n järjestämät naisten EM-kisat. Kisoissa ei pelattu varsinaista lopputurnausta vaan karsintalohkojen kahdeksan parasta joukkuetta pelasivat kaksiosaisilla otteluilla ratkaistut pudotuspelit. Finaali ja pronssiottelu pelattiin yksiosaisena. Mestaruuden voitti Norja. == Tulokset == === Pudotuspelit === {{Turnauspuu8 |||6||0 |||2||3 |||6||2 |||0||7 |||1||0 || (rp)|1 (4)||1 (3) |||1||0 |||1||3 }} Mitaliotteluita lukuun ottamatta tulokset ovat kahden ottelun yhteistuloksia. === Loppuottelu === == Lähteet == * UEFA:n virallinen kisasivu * RSSSF:n sivut 1993 Euroopan-mestaruuskilpailut naisten Naisten Euroopan-mestaruuskilpailut 1993
Emanuel Törmälä

Emanuel Törmälä (sukunimi aik. Törmänen, sitä ennen Törmelin; 15. syyskuuta 1849 Haapajärvi – 25. toukokuuta 1900 Kullaa) oli suomalainen pappi, kirjailija ja kääntäjä. Hän käytti myös nimimerkkiä E. T. Törmälän vanhemmat olivat itsellinen Lauri Juho Törmelin ja Kristina Elisabet Pennala. Hän pääsi ylioppilaaksi Jyväskylän alkeisopistosta 1872. Törmälä opiskeli sitten Helsingin yliopistossa suorittaen teologian erotutkinnon 1875 ja hänet vihittiin papiksi samana vuonna. Törmälä toimi Perhon vt. kappalaisena 1875–1878 sekä Kullaalla vt. kappalaisena 1881–1883 ja kappalaisena 1883–1900. Törmälä julkaisi vuosina 1879–1883 Lohduttaja-nimistä hengellistä viikkolehteä Tampereella. Hän käänsi nimimerkillä E. T. suomeksi muun muassa J. H. Ingrahamin teoksen Taavetin huoneen herra eli kolme vuotta Jerusalemin pyhässä kaupungissa (4 painosta 1884–1902), Nepomukin kirjan Väkevä Pekka : kansan kertomus Uppland'ista sekä John Bunyanin hartauskirjan Ilmestykset : kuvaus tulevaisesta elämästä, taivaan autuudesta ja helvetin kauhistuksista. Emanuel Törmälä oli naimisissa vuodesta 1875 ruotsalaisen 1875 Ebba Edla Ulrika Charlotta Granbergin kanssa. == Teoksia == * Kristuksen jäljissä, kirjoittanut E. T. Hagelberg, Tampere 1880 * Uusia suomalaisia katkismus-virsiä, kokeeksi kirjoittanut E.T. Hagelberg, Tampere 1882 * Ei Herra hyljää : kertomus v. 1808, kirjoittanut E. T. Wesander, Tampere 1883, 2. painos Otto Andersinin kirjakauppa, Pori 1904 * Muutamia evankeliumin suloisia kukkasia. 1 kiehkura, kiehkuroiksi kokoeli E. T. Wesander, Tampere 1885 * Olli Oivallinen, eli hyvä kaikkiin kelpaa, novelli, kertonut E. T. Wesander, Tampere 1886 * Puujalka : kertomus 1808 vuoden sodan ajoilta, kertonut E. T. Wesander, Tampere 1886 * Pilkka P. Henkeä vastaan. Andersin, Pori 1898 == Lähteet == * Suomen kirjailijat-tietokanta * * Suomen Sukututkimusseura: Kullaan pappisluettelo * Suomen Sukututkimusseura: Perhon pappisluettelo == Aiheesta muualla == * Vapaasti ladattavia Emanuel Törmälän e-kirjoja Projekti Lönnrotilta sekä Project Gutenbergiltä Luokka:Suomen evankelis-luterilaisen kirkon papit Luokka:Suomalaiset kirjailijat Luokka:Suomentajat Luokka:Vuonna 1849 syntyneet Luokka:Vuonna 1900 kuolleet
Allan Mogensen

Allan Mogensen (s. 2. marraskuuta 1967) on tanskalainen suunnistaja ja maailmanmestari. West Pointin MM-kilpailuissa 1993 Mogensen voitti normaalimatkan maailmanmestaruuden. Grimstadin MM-kilpailuissa 1997 hän suunnisti viestikultaa Torben Skovlystin, Carsten Jørgensen ja Chris Terkelsenin kanssa. Vuonna 1999 Mogensen voitti puistosuunnistuksen maailmancupin. Suunnistuksen maailmancupin kokonaiskilpailussa vuonna 2000 hän sijoittui kolmanneksi. Seuratasolla Mogensen on edustanut Bækkelagets SPK, Farum OK:ta, Farum Tisvilde OK:ta, IFK Södertäljeä ja OK Ravinenia. Hän voitti Jukolan viestin IFK Södertäljen joukkueessa vuonna 1991. ==Lähteet== Luokka:Tanskalaiset suunnistajat Luokka:Vuonna 1967 syntyneet Luokka:Elävät henkilöt
Martha & the Vandellas

Martha & the Vandellas oli 1960-luvun suosituimpia Motown-yhtyeitä. Yhtye tunnettiin alkuaikoinaan myös nimillä The Del-Phis, The Vels ja Martha Reeves & The Vandellas. Yhtyeen tunnetuimpia kappaleita ovat ”(Love Is Like a) Heat Wave” ja ”Dancing in the Street”. ==Aiheesta muualla== * The History of Rock and Roll – The Vandellas Luokka:Rock and Roll Hall of Fame Luokka:Yhdysvaltalaiset popyhtyeet Luokka:Yhdysvaltalaiset rhythm and blues -yhtyeet Luokka:Yhdysvaltalaiset soulyhtyeet Luokka:Yhdysvaltalaiset tyttöbändit
Jalkapallon naisten Euroopan-mestaruuskilpailut 1991

Vuoden 1991 jalkapallon naisten Euroopan-mestaruuskilpailut olivat neljännet UEFA:n järjestämät naisten EM-kisat. Ne olivat ensimmäiset virallisen EM- statuksen kisat, sillä karsintoihin osallistui riittävän monta maata. Samalla turnaus sai myös uuden nimen – UEFA Women's Championship. Aiemmin se oli European Competition for Women's Football. Kisoissa ei pelattu varsinaista lopputurnausta vaan karsintalohkojen kahdeksan parasta joukkuetta pelasivat kaksiosaiset puolivälierät. Niiden voittajat pelasivat yksiosaiset välierät ja mitaliottelut Tanskassa. Mestaruuden voitti Saksa. == Tulokset == === Välierät === === Pronssiottelu === === Loppuottelu === == Lähteet == * UEFA:n virallinen kisasivu * RSSSF:n sivut 1991 Euroopan-mestaruuskilpailut naisten Luokka:Tanskan urheilutapahtumat Luokka:Tanskan jalkapallo
Coor Service Management

Coor Service Management Holding AB on ruotsalainen palvelualan yhtiö, jonka päämarkkina-alue on Pohjoismaat. == Historia == Coor sai alkunsa Ruotsissa vuonna 1998 tuolloin nimellä Skanska Facilities Management yhtiön ollessa osa rakennuskonserni Skanskaa. Yhtiö alkoi kasvaa hankkimalla muun muassa Ericssonin sisäisen palveluyhtiön vuonna 2000. Toiminta Tanskassa alkoi 2001, Suomessa 2002 ja Norjassa 2004. Yhtiö listautui Tukholman pörssiin kesäkuussa 2015. Nykyinen konsernijohtaja on Anna-Carin Grandin. == Liiketoiminta == Coorin pääasialliset toiminta-alueet ovat käyttäjäpalvelut, kiinteistöpalvelut ja strateginen neuvonta. Yhtiön asiakkaina on sekä yksityisen että julkisen sektorin organisaatioita. Coor tarjoaa muun muassa siivous- ja kiinteistöpalveluita sekä aula- ja toimistopalveluita. Päämarkkina-alueenaan yhtiö pitää Pohjoismaita, joissa sillä on liiketoimintaa Ruotsissa, Suomessa, Tanskassa ja Norjassa. Tämän lisäksi yhtiö toimii myös Belgiassa, Virossa, Puolassa ja Unkarissa. Suurin markkina-alue on Ruotsi. == Lähteet == == Aiheesta muualla == * Coor-konserni Luokka:Ruotsalaiset pörssiyhtiöt
Nestori Tuominen

Nestori Tuominen (23. helmikuuta 1887 Sysmä – 14. tammikuuta 1957) oli suomalainen painija jonka urheilu-ura ajoittui 1900-luvun alkuun. Sysmässä mökkiläisen poikana syntynyt Tuominen muutti perheensä kanssa Heinolasta Helsinkiin vuonna 1900. Töölön Vesaa ja myöhemmin Helsingin Atleettiklubia edustanut Tuominen paini kreikkalais-roomalaisessa painissa sarjassa 67 kg. ==Saavutuksia== * Maailmanmestari 1911 sarjassa 67 kg Helsingissä pidetyissä maailmanmestaruuskisoissa * SM-kultaa vuosina 1909 ja 1911 sarjassa 66,5 kg == Lähteet == Luokka:Suomalaiset kreikkalais-roomalaisen tyylin painijat Luokka:Vuonna 1887 syntyneet Luokka:Vuonna 1957 kuolleet
Porrassalmen Urheilijat -62

Porrassalmen Urheilijat -62 (PU-62) on mikkeliläinen jalkapalloseura, joka keskittyy nais- ja tyttöjalkapalloon. Seura on perustettu vuonna 1962, mistä juontuu sen nimen numeropääte. Seuran kotikenttä on Mikkelin urheilupuisto. PU-62:lla on yhdeksän tyttöjoukkuetta ja yhteensä noin 300 jalkapallon harrastajaa. Seuran naisjoukkue pelasi kahdeksan kautta SM-sarjassa vuosina 1993–1997 ja 1999–2001 sijoittuen parhaimmillaan neljänneksi vuosina 1995 ja 2001. SM-sarjapaikan PU-62 peri naistoiminnastaan luopuneelta Mikkelin Palloilijoilta. Ennen profiloitumistaan nais- ja tyttöjalkapalloilun erikoisseuraksi PU-62:lla oli myös miesten joukkue, joka pelasi kuusi kautta 2. divisioonassa vuosina 1979–1980 ja 1990–1993. Kaudella 2017 seuran edustusjoukkue pelaa Kaakkois-Suomen Naisten Kolmosessa. Seuran kotiasussa on keltaiset paidat, mustat housut ja valkoiset sukat. == Lähteet == == Aiheesta muualla == *Seuran sivusto Luokka:Suomalaiset jalkapalloseurat Luokka:Mikkeliläiset urheiluseurat Luokka:Vuonna 1962 perustetut urheiluseurat
Siimes Kanervio

Siimes Teodor (Teuvo) Kanervio (vuoteen 1901 Silén, 9\. marraskuuta 1880 Ruovesi – 20. huhtikuuta 1918 Hämeenlinna) oli suomalainen toimittaja ja suomentaja, joka työskenteli myös nimismiehenä. Vuoden 1918 sisällissodan aikana hän toimi Hämeenlinnan miliisipäällikkönä. == Elämä == Ruovedellä syntyneen Kanervion vanhemmat olivat kansakoulunopettaja Erik Johan Silén ja Amalia Henriksson. Hän kirjoitti ylioppilaaksi Helsingin Suomalaisesta Normaalilyseosta ja työskenteli syksystä 1905 lähtien Tampereella Aamulehden toimittajana. Kanervio oli mukana myös Suomalaisen puolueen toiminnassa. Työväenliikkeeseen Kanervio liittyi joulukuussa 1907, kun hän siirtyi Turussa ilmestyneen sosialidemokraattisen Sosialistin toimitukseen. Vuonna 1908 Kaervio valittiin Sosialidemokraattisen Nuorisoliiton liittoneuvostoon. Myöhemmin hän jatkoi opintojaan Helsingin yliopistossa, jossa hän suoritti alemman hallintotutkinnon vuonna 1910. Vuodet 1914–1917 hän työskenteli Uudenmaan läänin Pyhäjärven nimismiehenä ja sen jälkeen Hämeenlinnan poliisilaitoksen sihteerinä. Kanervio oli myös Hämeenlinnan työväenyhdistyksen jäsen. Sisällissodan aikana Kanervio toimi punaisten hallinnossa Hämeenlinnan miliisipäällikkönä. Sodan loppuvaiheessa kaupungissa alkoi esiintyä levottomuuksia, jolloin paikallisen punakaartin tiedusteluosasto teloitti urkkijaksi epäillyn puuseppä Heikki Paasivuoren, sekä ainakin kaksi valkoisten kannattajaa. Kanervion johtama miliisilaitos puuttui väkivallantekoihin ja teloitti tiedusteluosaston johtajan. Tämän jälkeen punakaarti kuitenkin vangitsi Kanervion ja hänet ammuttiin 20. huhtikuuta. Kanervio on haudattu Helsinkiin Hietaniemen hautausmaan vanhalle alueelle. == Suomennokset == *Edmond Dupouy: Salatut tieteet ja sieluopin fysiologia, Yrjö Weilin, Helsinki, 1904. *Søren Kierkegaard: Viettelijän päiväkirja, Sulo Toivonen, Tampere, 1907. *Adolph Kohut: Maailman historia kuuluisimpia naisia, Matti Vuolukka, Tampere, 1907. *August Strindberg: Avioelämää: kaksitoista kertomusta avioelämästä., Kössi Kaatra, Tampere, 1907. *Alexander Parvus: Kauppapula ja ammattiyhdistykset, Suomen Ammattijärjestö, Helsinki, 1909. *Carl du Prel: Spiritismi, G. W. Edlundin Kustannus Oy, Helsinki, 1909. *Mayne Reid: Valkoinen päällikkö: kertomus Pohjois-Meksikosta, Yrjö Weilin, Helsinki, 1909. *Anatole France: Valkoisella kivellä, Kansan Lehti, Tampere, 1910. == Lähteet == ==Aiheesta muualla== Luokka:Suomalaiset toimittajat Luokka:Suomentajat Luokka:Suomen sisällissodan punaiset Luokka:Suomen sisällissodan terrorin uhrit Luokka:Suomalaiset teloitetut Luokka:Vuonna 1880 syntyneet Luokka:Vuonna 1918 kuolleet
Sonic-hammasharja

thumb|Sonicare-hammasharja Sonic-hammasharja on sähköhammasharja, jonka harjapää tekee erittäin nopeaa liikettä tavanomaiseen sähköhammasharjaan verrattuna. Mekaanisella hammasharjalla harjatessa liikkeiden määrä minuutissa jää parhaimmillaan noin 300 liikkeeseen. Sähköhammasharjojen liikenopeus on 2 500–8 800 liikettä minuutissa, kun taas sonic-hammasharjan liikenopeus yltää parhaimmillaan jopa yli 40 000 liikkeeseen minuutissaSonicare toothbrushes: How do sonic toothbrushes work?. Sonic-hammasharjojen tuotemerkkejä ovat Omron Sonic style, Phillips Sonicare ja Oral-B Sonic Complete (ei myytävänä Suomessa). ==Sonic-hammasharjan toimintaperiaate== Nopea harjapään värähtely poistaa plakkia mekaanisesti. Tämän lisäksi nopea värähtely muodostaa hammastahnasta ja syljestä seoksen, joka liikkeen voimasta tunkeutuu myös hammasväleihin, joihin harjakset eivät yllä.How electric toothbrushes work: A simple introduction from Explain that Stuff! ==Lähteet== Luokka:Suuhygienia
Göteborgs Rapé

Göteborgs Rapé on ruotsalaisen Swedish Match -yhtiön valmistama nuuskamerkki. Swedish Match aloitti Göteborgs Rapé- nuuskan valmistuksen Göteborgissa vuonna 1917. Göteborgs Rapé -tuotemerkin alla valmistetaan useita eri makuisia ja vahvuisia nuuskia. Nuuskamerkin nimi tulee ranskan kielen sanasta rapé, joka tarkoittaa raastamista. Tupakan ja useiden makuaineiden lisäksi Göteborgs Rapéssa on noin 50 % vettä ja 3 % suolaa. Yksi annospussi sisältää noin 8 mg nikotiinia.http://www.svensktsnus.se/konsument/GoteborgsRapeWhitePortionLarge_pp.asp ==Lähteet== Luokka:Nuuskamerkit
AS Casale Calcio

Associazione Sportiva Casale Calcio SRL eli AS Casale Calcio on jalkapalloseura Casale Monferraton kaupungista. Casalella on yksi Italian mestaruus vuodelta 1914. ==Lähteet== ==Aiheesta muualla== *Viralliset kotisivut Casale Calcio Luokka:Alessandrian maakunta
Jalkapallon naisten Euroopan-mestaruuskilpailut 1989

Vuoden 1989 jalkapallon naisten Euroopan-mestaruuskilpailut () olivat kolmannet UEFA:n järjestämät naisten EM-kisat. Kisoissa ei pelattu varsinaista lopputurnausta vaan karsintalohkojen kahdeksan parasta joukkuetta pelasivat kaksiosaiset puolivälierät. Niiden voittajat pelasivat yksiosaiset välierät ja mitaliottelut Saksassa. Mestaruuden voitti Saksan liittotasavalta. == Tulokset == === Välierät === === Pronssiottelu === === Loppuottelu === == Lähteet == * UEFA:n virallinen kisasivu * RSSSF:n sivut 1989 Euroopan-mestaruuskilpailut naisten Euroopan-mestaruuskilpailut 1989, naisten
OLT Express

thumb|right|250 px|OLT Expressin ATR 42 OLT Express (aikaisemmat nimet: Jet Air, OLT Jetair, Yes Airways) on puolalainen lentoyhtiö, joka harjoittaa reittiliikennetoimintaa Euroopassa. Yhtiö perustettiin vuonna 2001 ja sen pääkonttori sijaitsee Gdańskissa. == Huomiot == == Aiheesta muualla == * Yhtiön kotisivut Luokka:Puolalaiset lentoyhtiöt
Kansainvälinen humanitaarinen tapaoikeus

Kansainvälinen humanitaarinen tapaoikeus on niin sanottua 'kirjoittamatonta oikeutta', joka sitoo kansainvälistä oikeuskäsittelyä. Kirjoittamattoman oikeuden lisäksi valtioita sitoo kansainväliset sopimukset. Tapaoikeutta voidaan soveltaa sotaoikeudessa, kuten sopimuksiin perustuvaa lakia | Suomen ulkoministeriön johdanto kansainvälisestä tapaoikeudesta . == Katso myös == * Sodankäynti ==Lähteet== Luokka:Kansainvälinen oikeus
Saima Grönstrand

Saima (tai Saimi) Maria Grönstrand (5. kesäkuuta 1863 Viitasaari – 22. elokuuta 1931 Helsinki) oli suomalainen kirjailija ja suomentaja. Hän käytti kirjoittaessaan nimimerkkejä Saima, S. G., ja S. G--d. Hän kirjoitti kertomuksia ja lisäksi hän käänsi kirjallisuutta. Hän suomensi Jac. Ahrenbergin teoksen Kotona : kuvaelmia Itä-Suomesta (1889), yhdessä kahden muun suomentajan, Sohvi Reijonen ja Hilma Sederholmin, kanssa Émile Zolan teoksen Sota (1892) (La Débâcle, 1892) sekä muutamia muita teoksia. == Lähteet == Luokka:Suomalaiset kirjailijat Luokka:Suomentajat Luokka:Vuonna 1863 syntyneet Luokka:Vuonna 1931 kuolleet
Potamon Aleksandrialainen

Potamon Aleksandrialainen () oli roomalaisella ajalla elänyt hellenistinen filosofi. Hän oli kotoisin Aleksandriasta. Diogenes Laertioksen mukaan Potamon oli ”jokin aika sitten” perustanut eklektisen filosofisen koulukunnan.Diogenes Laertios: Merkittävien filosofien elämät ja opit I.21. Sudan mukaan Potamon eli kuitenkin keisari Augustuksen aikana (ensimmäisen vuosisadan eaa. lopussa), mikä viittaisi siihen, että Diogenes todennäköisesti kopioi ilmaisun sellaisenaan käyttämästään lähteestä. Diogeneen mukaan Potamon yhdisteli eri filosofikoulukuntien (platonismi, peripateettisuus, stoalaisuus jne.) opetuksista niitä oppeja, jotka miellyttivät häntä eniten. Hän kirjoitti teoksen Alkeisoppi, jossa hän esitti, että totuuden kriteereitä ovat toisaalta sielun hallitseva osa (hēgemonikon) ja toisaalta havainto. Kaikkeuden perustoina hän piti ainetta, aikaansaavaa syytä, kvaliteetteja ja paikkaa, koska niiden kautta selviää, mistä ja minkä kautta jokin on tehty sekä millainen ja missä se on. Kaiken toiminnan päämäärä oli hyveellinen elämä. Sudan mukaan Potamon kirjoitti kommentaarin Platonin Valtioon. Potamon Aleksandrialaista ei voida yhdistää siihen Potamoniin, jonka Porfyrios mainitsee teoksessaan Plotinoksen elämä. == Lähteet == Luokka:Antiikin kreikkalaiset filosofit Luokka:Roomalaiset filosofit
Tundrahopeatäplä

Tundrahopeatäplä (Boloria chariclea) on täpläperhosten heimoon kuuluva keskikokoinen päiväperhonen. == Koko ja ulkonäkö == Tundrahopeatäplän siipien kärkiväli on noin 32–42 mm. Naaraat ovat keskimäärin koiraita suurempia. Siipien yläpinnan pohjaväri on ruskeankeltainen, siipien tyvessä on mustaa kehnää, erityisesti takasiivissä. Etusiipien yläpuolen kapeat mustat kirjaukset ovat yhtyneet usein juoviksi. Takasiiven alapinnan pohjaväri on punaruskea–mustanruskea, jossa on hopeisia täpliä. Laji muistuttaa hyvin paljon pohjanhopeatäplää, mistä sen erottaa takasiipien alapinnan ulkoreunan puuttuvista T-kirjaimen muotoisista kuvioista. == Levinneisyys == Tundrahopeatäplä esiintyy sirkumpolaarisesti Euraasian ja Pohjois-Amerikan pohjoisosissa ja Grönlannissa. Suomessa sitä esiintyy Lapin korkeimmilla tuntureilla Utsjoella, Inarissa, Enontekiöllä ja Pallas-Ounastunturin alueella. Se on löydetty myös Sokostilta. == Elinympäristö == Tundrahopeatäplän elinympäristöä ovat tundra, tunturiniityt, tuntureiden paljakat ja rinteet sekä alempana myös suomainen maasto. == Lentoaika ja elintavat == Tundrahopeatäplän lentoaika on kesä–heinäkuussa riippuen säistä. Suomessa lentoaika on yleensä heinäkuun ensimmäisellä puoliskolla. Perhonen talvehtii mahdollisesti keskenkasvuisena toukkana. == Ravintokasvi == Toukan ravintokasveja ovat liekovarpio (Cassiope tetragona) ja lapinorvokki (Viola biflora). == Lähteet == * * *Butterflies and Moths of North America ===Viitteet=== == Aiheesta muualla == *P. Pakkanen: Tundrahopeatäplä (Boloria chariclea) *LuontoPortti: Tundrahopeatäplä (Boloria chariclea) *Suomen Perhoset: Tundrahopeatäplä *Luontotupa.net Perhosopas: Tundrahopeatäplä (Boloria chariclea) *UniProt, Taxonomy: Boloria chariclea Luokka:Kaposiivet ja hopeatäplät
Potamon

Potamon voi viitata seuraaviin * Potamon Aleksandrialainen (ensimmäisen vuosisadan loppu eaa.), kreikkalainen eklektinen filosofi * Potamon Mytileneläinen (n. 75 eaa. – 15 jaa.), reetori * Potamon, kreikkalaisessa mytologiassa yksi Aigyptoksen, Egyptin kuninkaan pojista * Potamon, taskurapuihin kuuluva äyriäissuku * Potamoí (Límni Potamón), tekojärvi Kreetan saarella Kreikassa
Luettelo Ukrainan alueiden lipuista ja vaakunoista

Sijainti Lippu Vaakuna Alue Huomautus Dnipropetrovskin alue Dnipropetrovskin alueen lippu Donetskin alue Lippuun on kuvattu aurinko Mustanmeren ylle. Harkovan alue Harkovan alueen lippu Hersonin alue Hersonin alueen lippu Hmelnytskyin alue Hmelnytskyin alueen lippu Ivano-Frankivskin alue Ivano- Frankivskin alueen lippu Kiovan alue Vaakunaan on kuvattu Pyhä Yrjö tappamassa lohikäärmettä. Kiovan kaupunki Kiovan lippu Kirovohradin alue Kirovohradin alueen lippu Krimin autonominen tasavalta Krimin lippu Luhanskin alue Luhanskin alueen lippu Lvivin alue Lvivin alueen lippu Mykolajivin alue Mykolajivin alueen lippu Odessan alue Vaakunan ankkuri symboloi Odessan olevan satamakaupunki. Pultavan alue Pultavan alueen lippu Rivnen alue Sevastopolin kaupunki Sumyn alue Taka-Karpatian alue Ternopilin alue Tšerkasyn alue Tšernihivin alue Vaakunan kaksoiskotka pitää päällään Ukrainan vaakunaa. Tšernivtsin alue Volynian alue Volynian alueen lippu Vinnytsjan alue Zaporižžjan alue Lippuun ja vaakunaan on kuvattu zaporižžjalainen kasakka. Žytomyrin alue * *
Christopher Clark

Christopher Clark (s. 1960 Sydney) on australialainen historioitsija ja uusimman ajan Euroopan historian professori St Catharine’s Collegessa Cambridgen yliopistossa.Random House Hän asuu ja työskentelee Isossa- Britanniassa. == Tutkimus == Clarkin ammatillista erikoisalaa ovat 1800-luvun Saksan ja Manner-Euroopan historia. Clark keskittyi uransa alkupuolella uskontohistoriallisiin kysymyksiin; hänen ensimmäinen kirjansa käsitteli kristittyjen ja juutalaisen vähemmistön suhteita Preussissa vuosina 1728–1941.Cambridgen yliopisto == Tunnustuksia == * 2007 Wolfsonin historiapalkinto == Teoksia == * == Lähteet == * * === Viitteet === Luokka:Australialaiset historioitsijat Luokka:Australialaiset professorit Luokka:Cambridgen yliopiston professorit Luokka:Vuonna 1960 syntyneet Luokka:Elävät henkilöt
Dr. Hauschka

Dr. Hauschka on luonnonkosmetiikkasarja. Sarja sisältää sata erilaista tuotetta kasvojen, hiusten ja vartalon hoitoon sekä värikosmetiikkavalikoiman. Tuotesarja on saanut nimensä sen kehittäjän Rudolf Hauschkan mukaan. Dr. Hauschka -kosmetiikkaa valmistaa saksalainen WALA Heilmittel GmbH. Dr. Rudolf Hauschka perusti WALA-nimisen yrityksen ja aloitti luonnonlääkkeiden tuotannon vuonna 1935 Ludwigsburgissa, Saksassa. Vuonna 1967 aloitettiin varsinaisten kosmetiikkatuotteiden valmistus. == Aiheesta muualla == *Dr. Hauschkan suomenkieliset kotisivut Luokka:Kosmetiikkamerkit
Eddie Johnson (moottoriurheilija)

Edward 'Eddie' Johnson (10. helmikuuta 1919 Richmond Virginia – 30. kesäkuuta 1974 Cleveland Ohio) oli yhdysvaltalainen Indianapolis 500 -kuljettaja. Hän osallistui 15 Indianapolis 500 -kilpailuun kausilla 1952–1966, joista 1950-1960 kuuluivat Formula 1 -sarjaan. Hän oli kuudes vuoden 1960 kilpailussa saavuttaen yhden pisteen. Johnson kilpaili myös AAA- ja USAC-sarjoissa vuosina 1950–1952 ja 1955–1966 ollen parhaimmillaan kolmas Trentonissa 1959. Johnson ajoi Indy 500 -urallaan lähes 5 000 mailia johtamatta kilpailua kertaakaan. Vain Chet Miller on hänen edellään tässä tilastossa. Johnson kuoli lento- onnettomuudessa Clevelandissa vuonna 1974. ==Lähteet== Luokka:Yhdysvaltalaiset Formula 1 -kuljettajat Luokka:Vuonna 1919 syntyneet Luokka:Vuonna 1974 kuolleet Luokka:Lento-onnettomuudessa kuolleet
Echoes of Eternity

Echoes of Eternity on progressiivista metallia soittava yhdysvaltalainen yhtye, joka on perustettu vuonna 2005 Los Angelesissa. == Jäsenet == === Nykyiset === * Francine Boucher – laulu * Brandon S. Patton – kitara * Bryan Eagle – kitara (2008–) * Duane Cowan – basso * Kirk Clarrison – rummut === Entiset === * James Urias – kitara * Sam Young – kitara (–2008) == Diskografia == === Demot === * Echoes of Eternity (2005) === Albumit === * The Forgotten Goddess (2007) * As Shadows Burn (2009) * Ageless (2019) === Splitit === * Passenger Sampler (2006, split-albumi Mnemicin, Therionin ja Sirenian kanssa) == Lähteet == == Aiheesta muualla == * Luokka:Yhdysvaltalaiset progressiiviset metalliyhtyeet Luokka:Yhdysvaltalaiset thrash metal -yhtyeet Luokka:Yhdysvaltalaiset goottimetalliyhtyeet
Loistuppisieni

Loistuppisieni (Volvariella surrecta, aiemmin Volvaria loveiana) on eurooppalainen tuppisienilaji, joka loisii härmämalikan lakeilla. Sieni on punertavaitiöinen sukulaistensa tapaan. Lakki on valkoinen, suhteellisen kookas, jopa 7 cm läpimittainen. Jalka on myös vaalea ja siinä on tuppi. Kyseessä on Suomessa uhanalainen, vaarantunut sienilaji, jota ei tule pitää ruokasienenä. Sillä tunnetaan vain kaksi suhteellisen eteläistä kasvupaikkaa, Vammala ja Porvoo.luettu 24.8.2009http://www.cybertruffle.org.uk/cyberliber/k/ortoot.htm == Lähteet == == Aiheesta muualla == * Risto Tuomikoski: Sienet värikuvina s.129 * Tšekkiläinen kuvalinkki Luokka:Tuppisienet
Ortodoksi.net

Ortodoksi.net on vapaaehtoisten yksityisten Suomen ortodoksisen kirkon jäsenten ylläpitämä ortodoksinen tietosivusto. Sivuston avasivat Petja Pyykkönen yhdessä isänsä Hannu Pyykkösen kanssa vuoden 2005 pääsiäisenä ja se on vuosien saatossa kasvanut yhdeksi suurimmaksi suomalaiseksi ortodoksiseksi mediaksi. Sivusto toimii MediaWiki-alustalla, kuten Wikipediakin, mutta sivujen sisällön tuottaa Wikipediasta poiketen sivuston oma ylläpitoryhmä, jota avustavat lukuisat ortodoksiset papit ja maallikot sekä yksi Suomen piispoistakin, Joensuun piispa Arseni. Sivusto toimii vapaaehtoistyöllä ja yhteistyössä myös Suomen ortodoksisen kirkon ja sen seurakuntien ja laitosten sekä järjestöjen kanssa. Sivuston materiaali koostuu muiden muassa ortodoksisista tietoiskuista ja laajemmista artikkeleista, laajasta ortodoksisuuden tietopankista, liturgisien tekstien kokoelmasta, opetuspuheista sekä muutamasta blogista (muiden muassa piispa Arsenin blogi ja nunna Kristodulin blogi) sekä ortodoksisesta keskustelufoorumista. Sivuilla julkaistaan myös useitten ortodoksisten lehtien internetlehdet. Sieltä löytyvät Analogi-lehteen yhdistynyt Lahden ortodoksisen seurakunnan vanha tiedotuslehti Harjukirkon viesti, Viitosten tiedotuslehti Ortodoksinen seurakuntaviesti, Oulun hiippakunnan tiedotuslehti Paimen-Sanomat sekä Kuutosten tiedotuslehti Solea. Sivuston erikoisuuksiin kuuluvat myös kuuden kielen (suomi, ruotsi, englanti, kreikka, venäjä, romania) ortodoksinen sanakirja sekä ensimmäinen suomalainen ortodoksinen virtuaalikirkko, suomalaisen ortodoksisen kirjallisuuden tietokanta, ikonigalleria sekä moderni, ortodoksisten kohteiden POI-lista navigaattoreihin. == Aiheesta muualla == * Ortodoksi.netin oma esittelysivu * Piispa Arsenin blogi * Äiti Kristodulin blogi * Ortodoksinen sanakirja * Pyhän Nikolaoksen virtuaalikirkko * Ortodoksi.net Facebookissa Luokka:Suomen ortodoksinen kirkko Luokka:Verkkojulkaisut Luokka:Suomalaiset kristilliset verkkosivustot
Rudolf Hauschka

Rudolf Hauschka (6. marraskuuta 1891 Wien, Itävalta – 28. joulukuuta 1969 Eckwälden, Länsi-Saksa) oli itävaltalainen kemisti. Hän opiskeli kemiaa ja lääketiedettä Wienissä ja Münchenissä vuosina 1908–1913. Oltuaan vuoden luonnontieteiden assistenttina hän saavutti tohtorin arvon. Ensimmäisen maailmansodan aikana Rudolf Hauschka toimi Itävallan armeijassa yliluutnanttina 1914–1918. Sodan jälkeen hän työskenteli Wienissä kemian- ja lääketieteen teollisuudessa pääkemistinä ja johtajana vuoteen 1925 saakka. Vuosina 1929–1935 Rudolf Hauschka työskenteli Sveitsissä Arlesheimissa Clinical-Therapeutic Institutessa, jonne hänet kutsui antroposofinen lääkäri Ita Wegman (1876–1943). Wegmanin ja Hauschkan tavoitteena oli kehittää luonnollinen lääkkeidenvalmistusmenetelmä, jossa ei tarvita säilöntäaineena alkoholia. Hauschkan nimeä kantaa kosmetiikkasarja Dr. Hauschka, jota valmistaa myös antroposofisten lääkkeiden valmistajana tunnettu saksalainen lääketehdas Wala Heilmittel. == Lähteet == Luokka:Itävaltalaiset kemistit Luokka:Vuonna 1891 syntyneet Luokka:Vuonna 1969 kuolleet
Albert Namatjira

Albert Namatjira (28. heinäkuuta 1902 Hermannsburg, Pohjoisterritorio, Australia – 8. elokuuta 1959 Alice Springs, Pohjoisterritorio, Australia) oli australialainen taiteilija. Namatjira oli aboriginaali ja hän kuului läntiseen arrante-heimoon. Hän on luultavasti tunnetuin aboriginaalitaiteilija. Vaikka hänen taideteoksensa eivät ole perinteistä aboriginaalitaidetta, ne ovat saaneet niistä voimakkaasti vaikutteita. == Varhainen elämä == Namatjira syntyi Hermannsburgissa lähellä Alice Springsiä vuonna 1902. Namatjira kastettiin hänen vanhempiensa käännyttyä kristinuskoon ja hänet kasvatettiin lähetysasemalla länsimaiseen tapaan. 16-vuotiaana hän palasi aboriginaalien perinteisen elämäntavan pariin arrante-heimon keskuuteen. Hän palasi sivistyksen piiriin 18-vuotiaana ja meni naimisiin. Namatjira työskenteli kamelinkuljettajana Keski-Australiassa, jota hän kuvasi myöhemmin töissään. Vuonna 1934 hän tutustui länsimaiseen taiteeseen tavattuaan kaksi melbournelaista taiteilijaa. Hän toimi oppaana toiselle heistä vuonna 1936 ja oppi vesivärimaalauksen. == Menestys == Namatjira maalasi tunnistettavalla tavalla, ja monet hänen maalauksistaan kuvasivat australialaista maisemaa geologiset piirteet taustalla ja australialaista kasvistoa etualalla. Vuonna 1938 hän piti ensimmäisen näyttelynsä Melbournessa, ja sitä seurasivat näyttelyt Sydneyssä ja Adelaidessa. Kuningatar Elisabet II kiinnostui hänen taiteestaan, ja hän sai kuningattarelta palkinnon ja tapasi hänet vuonna 1954. Oman taiteensa ohella William Dargien tekemä muotokuvamaalaus hänestä voitti Archibald-palkinnon 1956. == Loppuelämä == Arrante-heimon jäsenillä oli tapana jakaa kaikki omaisuutensa keskenään, tämä johti siihen että Namatjira joutui elättämään eräässä vaiheessa yli 600 kerjäläistä. Hän menetti rahaa kun häneltä huijattiin rahaa kahteen otteeseen tonttikaupoilla. Vaikka hän oli aikansa suosituimpia australialaisia taiteilijoita hän eli suhteellisessa köyhyydessä. Hän muutti vaimonsa kanssa Alice Springsin lähistölle. Namtjiraa syytettiin erään aboriginaalinaisen, Fay Iowan, kuolemasta, kun naisen tappaneet aboriginaalit olivat saaneet alkoholia viskipullosta, jonka Namatjira oli jättänyt autonsa penkille. Alkoholin välittäminen aboriginaaleille oli laitonta ja hänet tuomittiin kuudeksi kuukaudeksi vankilaan. Tuomio tosin muutettiin julkisen kohun jälkeen yhteiskuntapalveluksi. Namatjiraa vaivasi kuitenkin erään Iowan perheenjäsenen tekemä rituaalimurha, jossa uhria osoitetaan luunkappaleella ja kirotaan. Namatjira sai sydänkohtauksen vuonna 1956 ja joutui sairaalaan. Hän julkaisi vielä kolme maalausta ennen kuolemaansa vuonna 1959. == Lähteet == * * Luokka:Australian alkuperäisasukkaat Luokka:Australialaiset taidemaalarit Luokka:Vuonna 1902 syntyneet Luokka:Vuonna 1959 kuolleet
Eugenio Lazzarini

Eugenio Lazzarini (s. 26. maaliskuuta 1945 Urbino) on italialainen entinen ratamoottoripyöräilijä. Hän voitti 125cc-luokan maailmanmestaruuden vuonna 1978 ja 50cc-luokan maailmanmestaruuden kahdesti vuosina 1979 ja 1980. Eugenio Lazzarini ajoi ensimmäisen osakilpailunsa MM-sarjassa kaudella 1969. Se oli Lazzarinin ensimmäinen ja viimeinen osakilpailu 250-kuutioisissa. Uran alkuvuosina Lazzarini osallistui vain yksittäisiin kilpailuihin. Kaudesta 1973 lähtien hän kiersi MM-sarjaa säännöllisemmin ja silloin hän voitti myös ensimmäisen osakilpailunsa. Ensimmäiseen maailmanmestaruuteensa Lazzarini ajoi kaudella 1978 MBA:lla. Samalla kaudella hän oli 50-kuutioisten MM-sarjan toinen. Seuraavina kausina 1979 ja 1980 Lazzarini voitti 50cc-luokan maailmanmestaruuden Kreidlerilla. Lazzarini lopetti uransa kauden 1984 jälkeen. Lazzarini sai vuonna 2003 Italian presidentin Carlo Azeglio Ciampin myöntämän kolmannen luokan (Komentaja) Ordine al Merito della Repubblica Italiana -kunniamerkin ja vuonna 2009 hänelle myönnettiin premio Pesaro Sport -palkinto. ==Saavutukset== ===50cc-luokka=== *Maailmanmestari 1979 ja 1980 *MM-sarjan toinen 1975, 1977, 1978, 1982 ja 1983 *18 osakilpailuvoittoa, 14 kakkossijaa, 9 kolmossijaa ===125cc-luokka=== *Maailmanmestari 1978 *MM-sarjan toinen 1977, 1982 ja 1984 *MM-sarjan kolmas 1983 * 9 osakilpailuvoittoa, 21 kakkossijaa, 10 kolmossijaa == Lähteet == Luokka:Italialaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1945 syntyneet Luokka:Elävät henkilöt
Dominikaanisen tasavallan provinssit

Dominikaaninen tasavalta on jaettu hallinnollisesti 31 provinssiin (provincias, yksikössä provincia). Lisäksi valtion pääkaupunki Santo Domingo kuuluu omaan erilliseen hallinnolliseen yksikköönsä, Distrito Nacionaliin. Provinssit jakautuvat edelleen kuntiin, joita on jokaisessa provinssissa useampia, poikkeuksena Distrito Nacional, johon kuuluu vain Santo Domingon kaupunki. Provinssit ovat kuvan kartan mukaisessa numerojärjestyksessä. #Azua #Baoruco #Barahona #Dajabón #Duarte #Elías Piña #El Seibo #Espaillat #Hato Mayor #Independencia #La Altagracia #La Romana #La Vega #María Trinidad Sánchez #Monseñor Nouel #Monte Cristi #Monte Plata #Pedernales #Peravia #Puerto Plata #Hermanas Mirabal (vuoteen 2007 Salcedo) #Samaná #Sánchez Ramírez #San Cristóbal #San José de Ocoa #San Juan #San Pedro de Macorís #Santiago #Santiago Rodríguez #Santo Domingo #Valverde ==Aiheesta muualla== *Dominikaanisen tasavallan kansallinen tilastokeskus *
Varassaari

Varassaari on Päijänteen saari Keski-Suomessa Jyväskylän Vaajakoskella Päijänteen pohjoisosassa Vaajavirrassa. Se on kulttuuri- ja teollisuushistoriallisesti paikallisesti merkittävä saari Naissaaren eteläpuolella. Saari sijaitsee Haapaniemen kaupunginosassa, joka kuului aiemmin Jyväskylän maalaiskuntaan. == Maantietoa == Saari on 1,0 kilometriä pitkä, 460 metriä leveä ja sen pinta-ala on 23,6 hehtaaria. Se sijaitsee Leppävedeltä laskevan Vaajanvirran keskellä niin, että sen kummaltakin puolelta on virrannut oma uoma. Koska sekä Päijänteen että Vaajanvirran vedenpinnat on laskettu alemmaksi, on läntinen uoma kaventunut ja sen vertaamat lakanneet. Uomassa on kaksi kaventumaa, jotka jakavat sen kolmiosaiseksi lahdeksi. Lahden keskimmäistä osaa kutsutaan Varaslahdeksi ja pohjoisinta osaa Saunalahdeksi tai Liekkilammeksi. Niiden välissä on Summasalmi. Saaren itäinen uoma virtaa saaren kohdalla vapaana ja sen veneilyreitti vie Naissaaren länsipuolelta Vaajakosken kanavaan. Saaren huippu sijaitsee noin 97,5 metriä merenpinnan yläpuolella ja se kohoaa 19 metrin korkeuteen järven vedenpinnasta, joka on 78,3 metriä mpy. Saaren korkeimmat kohdat sijaitsevat länsipuolella ja pohjoisosassa. Matalat osat, joissa on myös tehdasalue, ovat itäpuolella. Saarelle on kaksi tieyhteyttä, jotka haarautuvat valtatieltä 4. Ne johtavat saareen läntisen haaran ylittäviä omia siltojaan pitkin. Varassaaressa on 1800- ja 1900-luvuilla toiminut useita puunjalostusalan tuotantolaitoksia, ensimmäisenä T. & J. Salvesenin saha, myöhemmin SOK:n Vaajakosken tehtaiden saha, harjatehdas, tulitikkutehdas, kalustetehdas ja puusepäntehdas. Teollisuusajan johdosta alueella on satunnaisia jätteitä ja maaperässä on vuonna 2001 havaittu kohonneita PCB- yhdisteiden pitoisuuksia. Nykyisin tehdasalue tunnetaan nimellä Yrityssatama Amiraali. Tehdasrakennukset ovat pääasiassa toimistokäytössä, mutta alueella toimii myös Suomen Julkikaluste Oy. Rakennusten pinta-alat ovat yhteensä 12 000 neliömetriä. Saarella on useita vanhoja tehtaiden henkilökunnalle rakennettuja puutaloja sekä tapahtumapaikka Liekkilä . Saaren arvokkaita rakennuksia on kunnostettu liike- ja asuinkäyttöön. == Kuvia == == Huomautukset == == Lähteet == ==Aiheesta muualla== * Liekkilän kotisivut * Vaajavirran taimen – nykytilanne ja tulevaisuus, 2016 Luokka:Vaajakoski Luokka:Jyväskylän saaret Luokka:Päijänteen saaret
Lakrisal

thumb|Lakrisal-pastilleja Lakrisal on lakritsin- ja salmiakin makuinen puristepastilli. Lakrisal on Malacon tuotemerkki, jota valmistetaan Alankomaissa ja myydään Alankomaiden lisäksi Pohjoismaissa. Monista muista lakritsimakeisista poiketen Lakrisal ei sisällä tärkkelystä eikä arabikumia (E414). Yleensä mustista salmiakeista se poikkeaa myös vaalealla värillään (ks. kuva). Lakrisalin ainesosina on sokeri, lakritsiuute (9 %), ammoniumkloridi (=salmiakki) (6 %) ja paakkuuntumisenestoaineet (E470b, E551). 1980-luvulla oli myynnissä myös sitruunan makuista Lakrisalia. Toinen maku oli Tulinen Lakrisal, joka sisälsi chilipippuria sekä pippuriöljyä. == Lähteet == Luokka:Makeismerkit